Doložka vybraných vplyvov
1.	Základné údaje	
Názov materiálu	
Návrh zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon                  č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov	
Predkladateľ (a spolupredkladateľ)	

Ministerstvo financií Slovenskej republiky
	
Charakter predkladaného materiálu	☐	Materiál nelegislatívnej povahy	
	☒	Materiál legislatívnej povahy	
	☐	Transpozícia práva EÚ	
V prípade transpozície uveďte zoznam transponovaných predpisov:

Termín začiatku a ukončenia PPK	apríl/máj 2017	
Predpokladaný termín predloženia na MPK*	máj/jún 2017	
Predpokladaný termín predloženia na Rokovanie vlády SR*	august 2017	
	
2.	Definovanie problému	
a)	zavedenie základnej sadzby dane na pohonné látky, t. j. na motorový benzín a motorovú naftu bez daňového zvýhodnenia,
b)	zavedenie daňovo zvýhodnenej sadzby dane na pohonné látky (motorový benzín, motorovú naftu), ak je primiešaný požadovaný objem biopaliva a toto biopalivo spĺňa kritériá trvalej udržateľnosti,
c)	opatrenia na zamedzenie daňových únikov.
	
3.	Ciele a výsledný stav	

V súvislosti s ukončením uplatňovania schémy štátnej pomoci N 360/2006 – Zvýhodnený daňový režim na používanie palív z obnoviteľných zdrojov na základe smernice                            č. 2003/96/ES a neukončením notifikačného procesu na jej predĺženie, je potrebné prijať legislatívne opatrenie reagujúce na túto situáciu. Na základe uvedeného sa predkladá legislatívny návrh, ktorým sa zavedie základná sadzba dane na pohonné látky, t. j. na motorový benzín a motorovú naftu bez daňového zvýhodnenia. Súčasne sa navrhuje zavedenie osobitnej daňovo zvýhodnenej sadzby spotrebnej dane na uvedené pohonné látky, ak budú obsahovať minimálny zákonom stanovený objem biopaliva a toto biopalivo bude spĺňať kritériá trvalej udržateľnosti. Podmienkou na uplatňovanie novej schémy daňového zvýhodnenia biopalív na základe smernice č. 2003/96/ES bude jej schválenie Európskou komisiou. Daňové zvýhodnenie sa začne uplatňovať prvým dňom kalendárneho mesiaca nasledujúceho po dni uverejnenia oznámenia Európskej komisie, ktorým rozhodla, že štátna pomoc Slovenská republika – Daňové zvýhodnenie pre biopalivá, je zlučiteľná s právom Európskej únie, v Úradnom vestníku Európskej únie.

Ďalšie legislatívne úpravy sú zamerané na elimináciu daňových únikov na spotrebnej dani z minerálneho oleja. Sú to predovšetkým ustanovenia o zábezpeke na daň a o distribúcii a povolení na predaj pohonných látok (§ 25b).

4.	Dotknuté subjekty	

Podnikateľské subjekty, ktoré obchodujú s minerálnymi olejmi podľa zákona č. 98/2004                  Z. z. o spotrebnej dani z minerálneho oleja v znení neskorších predpisov.
	
5.	Alternatívne riešenia	
Možným alternatívnym riešením je základná sadzba dane na pohonné látky bez daňového zvýhodnenia biopalív, t. j. na motorový benzín a motorovú naftu bez ohľadu na obsah biopaliva v zmesi.
	
6.	Vykonávacie predpisy	
Predpokladá sa prijatie/zmena vykonávacích predpisov?
Vyhláška Ministerstva financií Slovenskej republiky č. 420/2013 Z. z., ktorou sa ustanovuje vzor daňového priznania a dodatočného daňového priznania k spotrebnej dani z minerálneho oleja	☒ Áno	☐ Nie
	
7.	Transpozícia práva EÚ 	
Bezpredmetné.	
8.	Preskúmanie účelnosti**	
Bezpredmetné.	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. 
** nepovinné	
	
9.	Vplyvy navrhovaného materiálu	
Vplyvy na rozpočet verejnej správy	☐	Pozitívne	☐	Žiadne	☒	Negatívne	
    z toho rozpočtovo zabezpečené vplyvy	☐	Áno	☒	Nie	☐	Čiastočne	
Vplyvy na podnikateľské prostredie	☐	Pozitívne	☐	Žiadne	☒	Negatívne	
    z toho vplyvy na MSP	☐	Pozitívne	☐	Žiadne	☐	Negatívne	
Sociálne vplyvy	☐	Pozitívne	☒	Žiadne	☐	Negatívne	
Vplyvy na životné prostredie	☐	Pozitívne	☒	Žiadne	☐	Negatívne	
Vplyvy na informatizáciu	☐	Pozitívne	☒	Žiadne	☐	Negatívne	
Vplyvy na služby verejnej správy pre občana, z toho							
    vplyvy služieb verejnej správy na občana	☐	Pozitívne	☒	Žiadne	☐	Negatívne“	
    vplyvy na procesy služieb vo verejnej správe	☐	Pozitívne	☒	Žiadne	☐	Negatívne“	

10.	Poznámky	
	
11.	Kontakt na spracovateľa	
Ing. Milan Danišovič, MF SR, sekcia daňová a colná, odbor nepriamych daní, oddelenie spotrebných daní, milan.danisovic©mfsr.sk	
12.	Zdroje	

13.	Stanovisko Komisie pre posudzovanie vybraných vplyvov z PPK	

I. Úvod: Ministerstvo financií Slovenskej republiky dňa 28. apríla 2017 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál „Návrh zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a
 dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov“. Materiál predpokladá negatívne vplyvy na rozpočet verejnej správy a negatívne vplyvy na podnikateľské prostredie.

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov a analýze vplyvov na rozpočet verejnej správy
V doložke vybraných vplyvov, v bode 9. Vplyvy navrhovaného materiálu sú označené negatívne vplyvy na rozpočet verejnej správy, pritom rozpočtové zabezpečenie nie je označené. Z tabuľky č. 1 analýzy vplyvov na rozpočet verejnej správy vyplýva negatívny vplyv na rozpočet verejnej správy znížením daňových príjmov v roku 2018 v sume 72 000 eur, v roku 2019 v sume 75 000 eur a v roku 2020 v sume 78 000 eur. Negatívny vplyv na strane výdavkov predstavuje v roku 2017 sumu 313 544 eur, v roku 2018 nie je vyčíslený, pretože bude závisieť od počtu vykonaných analýz biopalív, v roku 2019 v sume 311 888 eur, z toho časť na osobné výdavky spojené s 2 pracovnými miestami colníkov. Vplyvy na rok 2020 sú uvedené v sume 0 eur, Komisia však predpokladá, že absentuje ich vyčíslenie. Čo sa týka rozpočtového zabezpečenia, podľa predkladateľa finančné prostriedky na rok 2017 budú predmetom žiadosti o navýšenie rozpočtu za oblasť kapitálových výdavkov – informačné technológie, finančné prostriedky na rok 2018 na analýzy dodávateľským spôsobom budú predmetom žiadosti o navýšenie rozpočtu na rok 2018 a podobne aj výdavky na rok 2019 na analyzovanie vzoriek už v internom laboratóriu, ak počet vzoriek prekročí 1 000, sa predpokladá financovať navýšením záväzných ukazovateľov štátneho rozpočtu na rok 2019. Časti tabuľky „výdavky verejnej správy celkom“, „vplyv na počty zamestnancov“, „vplyv na mzdové výdavky“, „financovanie zabezpečené v rozpočte“ a „rozpočtovo nekrytý vplyv/úspora“ nie sú vyplnené vôbec. Pri výdavkoch nie je uvedená kapitola ani program, ktorých sa uvedený vplyv týka. Sumár výdavkov v časti 2. 1.1. Financovanie návrhu, v odseku Zhrnutie (str. 7) za rok 2019 nie je v súlade s kvantifikáciou uvedenou v tabuľke č. 1. Tabuľka č. 4 analýzy vplyvov nie je vyplnená a tabuľku č. 5 analýza neobsahuje vôbec.
V nadväznosti na vyššie uvedené Komisia žiada prepracovať doložku vybraných vplyvov a analýzu vplyvov, vrátane všetkých relevantných tabuliek, v súlade s Jednotnou metodikou na posudzovanie vybraných vplyvov. Vplyvy na rozpočet Komisia žiada zabezpečiť v rámci schválených limitov dotknutých kapitol na rok 2017 a stanovených limitov na roky 2018 až 2020 vrátane počtu zamestnancov tak, že nedôjde k rozpočtovo nekrytému vplyvu. Vo vzťahu k požiadavke na rok 2017 Komisia poukazuje tiež na bod C.12. uznesenia vlády SR č. 461/2016 k návrhu rozpočtu verejnej správy na roky 2017až 2019.

Stanovisko predkladateľa:
Pripomienky komisie predkladateľ akceptoval a doložku vplyvov na rozpočet verejnej správy, na zamestnanosť vo verejnej správe a financovanie návrhu prepracoval podľa pokynov komisie.

Všeobecne
Je potrebné vyhodnotiť sociálny dopad návrhu konkrétne vplyv na hospodárenie domácností           v súvislosti so zvýšením sadzby dane na motorový benzín a plynový olej (motorovú naftu). Ak by navrhované zvýšenie malo vplyv na zvýšenie cien pohonných hmôt, mohlo by to viesť k zvýšeným výdavkom domácností na dopravu, prípadne aj k zvýšeniu cien ostatných tovarov a služieb, čo by malo vplyv na nárast celkových spotrebných výdavkov domácností.
V prípade identifikovania sociálneho vplyvu je potrebné doplniť analýzu sociálnych vplyvov v súlade s Jednotnou metodikou na posudzovanie vybraných vplyvov a Metodickým postupom pre analýzu sociálnych vplyvov.
Stanovisko predkladateľa: 
Podľa názoru predkladateľa návrh zákona nebude mať žiadne sociálne vplyvy, z tohto dôvodu nie je potrebné osobitne vyhodnocovať sociálne vplyvy, konkrétne vplyvy na hospodárenie domácností, a to z dôvodu, že daňovo zvýhodnená sadzba dane na motorový benzín a na motorovú naftu tvorí cca 98 % pohonných látok uvedených na trh v SR pričom v prípade motorového benzínu sa znížená sadzba dane oproti súčasne platnej sadzbe dane navrhuje znížiť. Cieľom zvýšenia základne sadzby dane je motivovať daňové subjekty, ktoré uvádzajú pohonné látky na trh SR aby pridávali požadované množstvo biopaliva do pohonných látok. Zvýšenú sadzby dane si uplatnia len tie daňové subjekty, ktoré nebudú spĺňať kritériá na uplatnenie zníženej sadzby dane.

K analýze vplyvov na podnikateľské prostredie
	Predkladateľ v Analýze vplyvov na podnikateľské prostredie len veľmi stručne popísal novovzniknuté náklady pre podnikateľské subjekty, pričom explicitne spomenul len navýšenie priamych finančných nákladov v súvislosti so zvýšením sadzieb dane z minerálneho oleja. Predkladateľ opomenul uviesť nezanedbateľné navýšenie administratívnej záťaže, ktoré vyplývajú napríklad z doplnenia § 23 o odsek 15, ktorý ukladá príjemcovi (odberateľovi) minerálneho oleja povinnosť najneskôr tri pracovné dni pred začatím prepravy oznámiť colnému úradu adresu miesta priameho dodania.
	Komisia žiada predkladateľa o doplnenie nielen vyššie spomenutej (ilustratívnej) povinnosti, ale všetkých novovzniknutých administratívnych povinností do Analýzy vplyvov na podnikateľské prostredie.

Komisia žiada predkladateľa o popis priamych finančných nákladov v časti 3.3.1 Priame finančné náklady Analýzy vplyvov na podnikateľské prostredie a vyčíslenie priamych finančných nákladov v časti 3.3.4 Súhrnná tabuľka nákladov regulácie Analýzy vplyvov na podnikateľské prostredie.
Predkladateľ v časti 3.3.1 Priame finančné náklady Analýzy vplyvov na podnikateľské prostredie uvádza „Predpokladá sa zvýšenie priamych finančných nákladov v súvislosti so zvýšením sadzieb dane z minerálneho oleja.“ Vzhľadom na predpoklad priamych finančných nákladov je potrebné ich v Analýze vplyvov na podnikateľské prostredie opísať a v časti 3.3.4 Súhrnná tabuľka nákladov regulácie vyčísliť.

Komisia odporúča predkladateľovi, aby popísal administratívne náklady v časti 3.3.3 Administratívne náklady.
Predkladateľ v časti 3.3.3 Administratívne náklady uvádza „Predpokladá sa mierne zvýšenie administratívnej záťaže, ktoré nie je možné kvantifikovať.“  Vzhľadom na predpoklad administratívnych nákladov je potrebné ich v Analýze vplyvov na podnikateľské prostredie opísať.

Komisia žiada predkladateľa o prehodnotenie dôsledkov novelizovaných bodov 31 a 39 na podnikateľské subjekty v prípade, že sa podozrenie zo spáchania trestného činu súvisiaceho s porušením daňových predpisov nepreukáže. V prípade ponechania uvedených bodov v návrhu žiadame predkladateľa o ich popis a vyčíslenie v Analýze vplyvov na podnikateľské prostredie.
Opatrenia navrhnuté v novelizačných bodoch 31 a 39 môžu mať výrazné negatívne vplyvy na podnikateľské subjekty. Taktiež sme toho názoru, že v štádiu podozrenia by nemala byť obmedzovaná sloboda podnikania.
III. Záver: Stála pracovná komisia na posudzovanie vybraných vplyvov vyjadruje 

nesúhlasné stanovisko

s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II. 

IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok.

Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.

Stanovisko predkladateľa návrhu zákona: 

Predkladateľ návrhu zákona pripomienky komisie k doložky vplyvov akceptoval a doplnil doložku vplyvov podľa jednotlivých pripomienok komisie.

Analýza vplyvov na rozpočet verejnej správy,
na zamestnanosť vo verejnej správe a financovanie návrhu

2.1 Zhrnutie vplyvov na rozpočet verejnej správy v návrhu
Tabuľka č. 1
Vplyvy na rozpočet verejnej správy	Vplyv na rozpočet verejnej správy (v eurách)	
	2017	2018	2019	2020	
Príjmy verejnej správy celkom	0	-870 000	-75 000	-78 000	
v tom: VPS	0	-870 000	-75 000	-78 000	
z toho:  	0				
- vplyv na ŠR	0	-870 000	-75 000	-78 000	
Rozpočtové prostriedky 	0	-870 000	-75 000	-78 000	
EÚ zdroje	0	0	0	0	
- vplyv na obce	0	0	0	0	
- vplyv na vyššie územné celky	0	0	0	0	
- vplyv na ostatné subjekty verejnej správy	0	0	0	0	
Výdavky verejnej správy celkom	313 544	46 188	331 888	46 188	
v tom: za každý subjekt verejnej správy / program zvlášť	0	0	0	0	
z toho: 					
- vplyv na ŠR	313 544	46 188	331 888	46 188	
Rozpočtové prostriedky	313 544	46 188	331 888	46 188	
    EÚ zdroje	0	0	0	0	
    spolufinancovanie	0	0	0	0	
- vplyv na obce	0	0	0	0	
- vplyv na vyššie územné celky	0	0	0	0	
- vplyv na ostatné subjekty verejnej správy	0	0	0	0	
Vplyv na počet zamestnancov 	0	46 188	46 188	46 188	
- vplyv na ŠR	0	46 188	46 188	46 188	
- vplyv na obce	0	0	0	0	
- vplyv na vyššie územné celky	0	0	0	0	
- vplyv na ostatné subjekty verejnej správy	0	0	0	0	
Vplyv na mzdové výdavky	0	33 192	33 192	33 192	
- vplyv na ŠR	0	33 192	33 192	33 192	
- vplyv na obce	0	0	0	0	
- vplyv na vyššie územné celky	0	0	0	0	
- vplyv na ostatné subjekty verejnej správy	0	0	0	0	
Financovanie zabezpečené v rozpočte	0	0	0	0	
v tom: za každý subjekt verejnej správy / program zvlášť	0	0	0	0	
Iné ako rozpočtové zdroje	0	0	0	0	
Rozpočtovo nekrytý vplyv/úspora	313 544	916 188	406 888	124 188	

Poznámka:
Výpadok príjmov vo výške 870 000 eur je kvantifikovaný na celý rok 2018. Skutočný výpadok bude závisieť od uverejnenia oznámenia Európskej komisie, ktorým rozhodla, že štátna pomoc Slovenská republika – Daňové zvýhodnenie pre biopalivá, je zlučiteľná s právom Európskej únie, v Úradnom vestníku Európskej únie. Tento výpadok môže byť 0,00 eur (komisia rozhodne v roku 2017), alebo 1/12-tina (72 500 eur) uvedenej sumy alebo jej násobok podľa mesiaca v roku 2018, v ktorom Európskej komisia rozhodla, že štátna pomoc Slovenská republika – Daňové zvýhodnenie pre biopalivá, je zlučiteľná s právom Európskej únie.

2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:

Predpokladané výdavky na rok 2017
Úprava informačných systémov finančnej správy APV SysNeD  298 544 eur bez DPH. V uvedenom odhade je zahrnuté riadenie projektového tímu, podrobná analýza požiadaviek, návrh riešenia, implementácia, integračné testovanie, funkčné testovanie, podpora akceptačného testovania, inštalácie a konfigurácie, dokumentácia a intenzívna podpora 10 dní po nasadení do produkcie.
Predbežný odhad pre spracovanie novej verzie formulára v rámci PFS/EKR je cca 15 000 eur bez DPH (v tom zahrnuté analýza, vývoj, konfigurácia EKR, test, deployment).

Uvedené finančné prostriedky budú predmetom žiadosti o navýšenie rozpočtu v roku 2017 za oblasť kapitálových výdavkov – časť informačné technológie.

Predpokladané výdavky na rok 2018

V súvislosti s rozšírením daňovo zvýhodnených biopalív o biopalivá druhej generácie Colné laboratórium FR SR predpokladá vykonávať  v roku 2018 analýzy biopalív druhej generácie v pohonných látkach dodávateľským spôsobom. V tomto štádiu nie je možné odhadnúť množstvo vzoriek na analýzu. Následne podľa počtu analyzovaných vzoriek sa zhodnotí efektívnosť vynaloženia finančných prostriedkov (jedna analýza mimo colného laboratória stojí cca. 120 eur) a zváži sa možnosť vykonávania uvedených analýz interným spôsobom v colnom laboratóriu.

Finančné prostriedky na analýzy dodávateľským spôsobom budú predmetom žiadosti o navýšenie rozpočtu v roku 2018.

Predpokladané výdavky na rok 2019

Za predpokladu, že počet analyzovaných vzoriek v roku 2018 prekročí počet 1 000 bude efektívnejšie zabezpečiť analýzu odobratých vzoriek interne v Colnom laboratóriu FR SR (nie dodávateľsky). Na základe uvedeného sa v roku 2019 predpokladajú výdavky na personálne posilnenie (dve nové pracovné miesta), priestorové vybavenie (nové priestory o rozlohe cca 40 m2) a technické vybavenie  (kapitálové výdavky 260 000 eur – prístroje, 21 000 eur – stavebné úpravy  a bežné výdavky 4 700 eur) Colného laboratória FR SR, ktorých financovanie sa predpokladá navýšením záväzných ukazovateľov ŠR na rok 2019.

Na dostatočné zvládnutie stanovenia biozložiek v biopalivách druhej generácie v colnom laboratóriu (colné laboratórium stanovilo efektívnosť vynaloženia nákladov na  1 000 vzoriek ročne) je potrebné personálne zabezpečenie v počte 2 pracovníkov (colníci v 6. PT). Spolu mzdové náklady v ročnom vyjadrení predstavujú sumu 46 188 € pri navýšení systemizácie o 2 colníkov v 6. PT (610 - mzdy, platy, služobné príjmy a ostatné osobné vyrovnania 33 912 eur, 620 - poistné a príspevok do poisťovní 12 276 eur).

Zároveň bude nevyhnutné zabezpečiť oblasti:
1.	Oblasť akreditácie - Je potrebné zabezpečenie. Colné laboratórium nemá akreditovaný štandardný pracovný postup na analýzu palív druhej generácie.
2.	Oblasť metodická - Nie je potrebné žiadne zabezpečenie. Colné laboratórium v roku 2015 zaobstaralo všetky referenčné metodické dokumenty potrebné v súčasnej dobe na analýzu biopalív druhej generácie.
3.	Oblasť vzdelávania - Je potrebné zabezpečenie vyškolenia nových pracovníkov na novú analytickú metódu. Uvedené je možné na základe dohody medzi colným laboratóriom a niektorým iným colným laboratóriom členskej krajiny EÚ, ktoré už má analýzu biopalív druhej generácie zavedenú, zároveň je potrebné zabezpečenie vyškolenia nových pracovníkov na prácu s novou prístrojovou technikou.
4.	Oblasť referenčných štandardov - Je potrebné zabezpečenie. Referenčné štandardy pre analýzu biopalív druhej generácie v súčasnosti colné laboratórium neobstaráva, nakoľko analýzu nevykonáva.
5.	Oblasť technická - Je potrebné technické zabezpečenie. Colné laboratórium v súčasnosti nedisponuje prístrojovou technikou vhodnou na analýzu biopalív druhej generácie. Na analýzu je potrebné vyspelejšie technické zariadenie s predpokladanou cenou 260 000 EUR. 
Identifikovaná potreba zariadenia:
- zabezpečenie 1 ks scintilačného detektora LSC,
- zabezpečenie 1 ks elemantárneho analyzátora,
- zabezpečenie 1 ks kalorimetra.
6.	Oblasť priestorová a nábytku - Colné laboratórium nemá priestorovú rezervu na zavedenie analýzy biopalív druhej generácie. Technologicky postačujúce bude zabezpečenie priestoru s rozlohou okolo 40 m2, v priestore treba rátať s laboratórnym nábytkom pre každého analytika v časti určenej pre spracovanie výsledkov analýzy.
V oddelenej časti priestoru musí byť umiestnená prístrojová technika tak, aby bol zabezpečený jej korektný chod v súlade s inštalačnými  podmienkami výrobcu (termická stabilita, odsávanie spalín, regulačné ventily na tlakové nádoby, bezbariérový prísun tlakových nádob,  voda, zdravotechnika, nepretržitý zdroj elektrickej energie). Priestor pre prístrojovú techniku si bude vyžadovať stavebné úpravy pred inštaláciou s predpokladanou cenou 21 000 eur. 
Priestor musí byť vybavený odvetraním, osvetlením, EPS a hasiacimi prístrojmi, v súlade s BOZP a PO.

Zhrnutie:
1.	Rok 2017 - informačné systémy: 313 544 eur bez DPH.
2.	Rok 2018 – vykonávanie analýz dodávateľským spôsobom: v závislosti od množstva vzoriek, jedna analýza cca. 120 eur.
3.	Rok 2019 – vykonávanie analýz v colnom laboratóriu (po zhodnotení efektívnosti):
a)	personálne požiadavky: 2 nové pracovné miesta 46 188 eur,
b)	priestorové požiadavky: nové priestory o rozlohe cca 40 m2, zatiaľ nevyčíslené,
c)	technické požiadavky: 
- kapitálové výdavky 260 000 eur,
- prístroje, 21 000 eur,
- stavebné úpravy a bežné výdavky 4 700 eur.

2.2. Popis a charakteristika návrhu

2.2.1. Popis návrhu:

Návrh zákona upravuje zdaňovanie motorového benzínu, motorovej nafty a iné opatrenia na elimináciu daňových únikov na spotrebnej dani z minerálneho oleja.

2.2.2. Charakteristika návrhu:

 X   zmena sadzby
       zmena v nároku
       nová služba alebo nariadenie (alebo ich zrušenie)
       kombinovaný návrh
 X   iné 

Spotrebná daň z minerálneho oleja sa upravuje nasledovne:
S účinnosťou od 1. 1. 2018 sa na:
•	motorový benzín kódu kombinovanej nomenklatúry 2710 12 41, 2710 12 45, 2710 12 49 stanovuje  základná sadzba dane vo výške 554 eur/1 000 l a 
•	plynový olej kódu kombinovanej nomenklatúry 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 a 2710 20 19 základná sadzba dane vo výške 394 eur/1 000 l.

S účinnosťou od prvého dňa kalendárneho mesiaca nasledujúceho po dni uverejnenia oznámenia Európskej komisie, ktorým rozhodla, že štátna pomoc Slovenská republika – Daňové zvýhodnenie pre biopalivá, je zlučiteľná s právom Európskej únie, v Úradnom vestníku Európskej únie sa na:
•	motorový benzín kódu kombinovanej nomenklatúry 2710 12 41, 2710 12 45, 2710 12 49 stanovuje daňovo zvýhodnená sadzba dane vo výške 514 eur/1 000 l, ak tento motorový benzín obsahuje požadovaný objem biopaliva a toto biopalivo spĺňa kritériá trvalej udržateľnosti a
•	plynový olej kódu kombinovanej nomenklatúry 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 a 2710 20 19 daňovo zvýhodnená sadzba dane vo výške 368 eur/1 000 l, ak tento plynový olej obsahuje požadovaný objem biopaliva a toto biopalivo spĺňa kritériá trvalej udržateľnosti.

V období od 1. januára 2018 do prvého dňa kalendárneho mesiaca nasledujúceho po dni uverejnenia oznámenia Európskej komisie, ktorým rozhodla, že štátna pomoc Slovenská republika – Daňové zvýhodnenie pre biopalivá, je zlučiteľná s právom Európskej únie, v Úradnom vestníku Európskej únie sa na: 
•	motorový benzín kódu kombinovanej nomenklatúry 2710 12 41, 2710 12 45, 2710 12 49 stanovuje  základná sadzba dane vo výške 514,50 eur/1 000 l a 
•	plynový olej kódu kombinovanej nomenklatúry 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 a 2710 20 19 základná sadzba dane vo výške 368 eur/1 000 l.

Legislatívne opatrenia na zamedzenie daňových únikov:
•	Sprísnenie podmienok na vydávenie povolení na obchodovanie s pohonnými látkami po ich uvedení do daňového voľného obehu.

2.2.3. Predpoklady vývoja objemu aktivít:

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.
Tabuľka č. 2 
Objem aktivít	Odhadované objemy	
	2017	2018	2019	2020	
Indikátor ABC					
Indikátor KLM					
Indikátor XYZ					

2.2.4. Výpočty vplyvov na verejné financie
Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty. 

Tabuľka č. 3 
Príjmy (v eurách)	Vplyv na rozpočet verejnej správy	poznámka	
	2017	2018	2019	2020		
Daňové príjmy (100)1	0	-870 000	-75 000	-78 000	 	
Nedaňové príjmy (200)1					 	
Granty a transfery (300)1					 	
Príjmy z transakcií s finančnými aktívami a finančnými pasívami (400)	 	 	 	 	 	
Prijaté úvery, pôžičky a návratné finančné výpomoci (500)	 	 	 	 	 	
Dopad na príjmy verejnej správy celkom	0	-870 000	-75 000	-78 000	 	
1 –  príjmy rozpísať až do položiek platnej ekonomickej klasifikácie

Poznámka:
Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.
Tabuľka č. 4 

Výdavky (v eurách)	Vplyv na rozpočet verejnej správy	poznámka	
	2017	2018	2019	2020		
Bežné výdavky (600)	0	46 188	46 188	46 188	 	
  Mzdy, platy, služobné príjmy a ostatné osobné vyrovnania (610)		33 912	33 912	33 912	 	
  Poistné a príspevok do poisťovní (620)		12 276	12 276	12 276	 	
  Tovary a služby (630)2					 	
  Bežné transfery (640)2					 	
  Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2						
Kapitálové výdavky (700)	0	0	0	0	 	
  Obstarávanie kapitálových aktív (710)2					 	
  Kapitálové transfery (720)2					 	
Výdavky z transakcií s finančnými aktívami a finančnými pasívami (800)	0	0 	0 	0 	 	
Dopad na výdavky verejnej správy celkom	0	46 188	46 188	46 188	 	
2 –  výdavky rozpísať až do položiek platnej ekonomickej klasifikácie
Poznámka:
Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

                 Tabuľka č. 5

Zamestnanosť	Vplyv na rozpočet verejnej správy	poznámka	
	2017	2018	2019	2020		
Počet zamestnancov celkom		+ 2			 	
   z toho vplyv na ŠR		+ 2				
Priemerný mzdový výdavok (v eurách)		33 912	33 912	33 912	 	
   z toho vplyv na ŠR	 	33 912	33 912	33 912	 	
Osobné výdavky celkom (v eurách)	0	0	0	0	 	
Mzdy, platy, služobné príjmy a ostatné osobné vyrovnania (610)					 	
   z toho vplyv na ŠR		33 912	33 912	33 912	 	
Poistné a príspevok do poisťovní (620)		12 276	12 276	12 276	 	
   z toho vplyv na ŠR		46 188	46 188	46 188	 	
						
Poznámky:						
Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).
Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka.		
Kategórie 610 a 620 sú z tejto prílohy prenášané do príslušných kategórií prílohy „výdavky“.

				

Analýza vplyvov na podnikateľské prostredie 
(vrátane testu MSP)	
Materiál bude mať vplyv s ohľadom na veľkostnú kategóriu podnikov:	
☐	
iba na MSP (0 - 249 zamestnancov) 	

☐	
iba na veľké podniky (250 a viac zamestnancov)	

☒	
na všetky kategórie podnikov	

3.1 Dotknuté podnikateľské subjekty
 - z toho MSP	
Uveďte, aké podnikateľské subjekty budú predkladaným návrhom ovplyvnené.
Aký je ich počet?	

Všeobecne sa predpokladá, že návrh zákona ovplyvní tie podnikateľské subjekty, ktoré obchodujú s minerálnym olejom. Predovšetkým tie subjekty, ktoré sú registrované a evidované colnými úradmi podľa príslušných ustanovení zákona o spotrebnej dani z minerálneho oleja.
	
3.2 Vyhodnotenie konzultácií
       - z toho MSP	
Uveďte, akou formou (verejné alebo cielené konzultácie a prečo) a s kým bol návrh konzultovaný.
Ako dlho trvali konzultácie?
Uveďte hlavné body konzultácií a výsledky konzultácií. 	

Na základe zverejnenej predbežnej informácie PI/2016/156, sa dňa 21. decembra 2016 na pôde Ministerstva financií Slovenskej republiky uskutočnilo v rámci verejných konzultácií stretnutie              k pripravovanému návrhu zákona s podnikateľskými subjektami, ktoré obchodujú s minerálnymi olejmi. Hlavnou témou tohto stretnutia bolo 
-	podrobnejšie oboznámiť zástupcov podnikateľských subjektov s oblasťami, ktorých by sa mali dotknúť pripravované návrhy zmeny novely zákona č. 98/2004 Z. z.
-	umožniť zástupcom podnikateľských subjektov vyjadriť sa k týmto návrhom. 
Závery:
Zástupcovia podnikateľských subjektov boli vyzvaní aby v termíne do 20. januára 2017 predložili svoje návrhy a pripomienky k pripravovaným okruhom zmien.
Následne sa na pôde Ministerstva financií Slovenskej republiky dňa 9. februára 2017 uskutočnilo osobitné stretnutie s podnikateľskými subjektami, ktoré uvádzajú na trh pohonné látky s obsahom biopaliva a slovenskými výrobcami biopalív, na ktorom bola diskutovaná forma schémy daňového zvýhodnenia biopalív, ktorá by bola predložená Európskej komisii na schválenie.
Zástupcovia podnikateľských subjektov sa tiež mohli v predmetnému návrhu vyjadriť a predkladať pripomienky v rámci medzirezortného pripomienkového konania v čase od 29. mája 2017 do 16. júna 2017.
	
3.3 Náklady regulácie
      - z toho MSP	
3.3.1 Priame finančné náklady
Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu. 	
Predpokladá sa zvýšenie priamych finančných nákladov v súvislosti so zvýšením sadzieb dane z minerálneho oleja (motorovej nafty a motorového benzínu) pre približne 2 % subjektov, pri ktorých sa predpokladá, že si budú uplatňovať základnú sadzbu spotrebnej dane na motorový benzín a motorovú naftu, keďže nebudú spĺňať kritériá na uplatnenie si zvýhodnenej sadzby dane. Tieto náklady ba mali byť vo výške rozdielu navrhovanej základnej sadzby dane a teraz platnej zvýšenej sadzby dane. Zároveň sa predpokladá zvýšenie administratívnej záťaže pre tie subjekty, ktoré obchodujú s minerálnymi olejmi v pozastavení dane a tiež pre daňové subjekty, ktoré obchodujú s pohonnými látkami v daňovom voľnom obehu.
	
3.3.2 Nepriame finančné náklady
Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.	

Nepredpokladajú sa nepriame finančné náklady.
	
3.3.3 Administratívne náklady
Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.	

Predpokladá sa zvýšenie administratívnej záťaže pre tie subjekty, ktoré obchodujú s pohonnými látkami v daňovom voľnom obehu. V súvislosti navrhovanými opatreniami na boj proti daňovým únikom predpokladá sa, že daňovým subjektom, ktoré už v súčasnom období obchodujú v daňovom voľnom obehu s pohonnými látkami vzniknú nové administratívne povinnosti vyplývajúce z prechodných ustanovení, ktoré im ukladajú povinnosť preukázať daňovú spoľahlivosti, objem minerálneho oleja, s ktorým obchodujú. Osoby, ktoré budú žiadať o vydania povolenia na distribúciu a alebo povolenia na predaj po 1. apríli 2018 budú musieť na vydania týchto povolení preukázať viac skutočností ako tomu bolo podľa teraz planých ustanovení.

K novelizačným bodom 31 a 39 predkladateľ návrhu zákona uvádza, že návrh bol upravený a doplnený. Cieľom navrhovaných legislatívnych opatrení (§ 24a a § 25c) je eliminácia daňových únikov a tým aj zvyšovanie príjmov štátneho rozpočtu. Navrhované opatrenie bude môcť byť Kriminálnym úradom finančnej správy uplatnené len ak bolo vyšetrovateľom finančnej správy začaté trestné stíhanie pre podozrenie zo spáchania daňového trestného činu. Navrhované opatrenia nemôžu byť svojvoľne použiteľné. Opatrenie (§ 25c) bude uplatnené maximálne na 60 až 120 dní. Navrhované opatrenie (§ 24a) bude uplatnené za rovnakých podmienok ako ho doteraz využíval colný úrad.

Uvedené náklady nie je možné jednoznačne kvantifikovať.

3.3.4 Súhrnná tabuľka nákladov regulácie

Náklady na 1 podnikateľa	
Náklady na celé podnikateľské prostredie	

Priame finančné náklady	
5,54 eura na 1 000 l	
nekvantifikované	

Nepriame finančné náklady	
0	
0	

Administratívne náklady	
nekvantifikované	
nekvantifikované	

Celkové náklady regulácie	
5,54 eura na 1 000 l	
nekvantifikované	

3.4 Konkurencieschopnosť a správanie sa podnikov na trhu
       - z toho MSP	
Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.
Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.
Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?
Ovplyvňuje prístup k financiám? Ak áno, ako?	
Nepredpokladá sa vplyv navrhovaných zmien na konkurencieschopnosť a správanie podnikov na trhu.
	
3.5 Inovácie 
       - z toho MSP	
Uveďte, ako podporuje navrhovaná zmena inovácie.
Zjednodušuje uvedenie alebo rozšírenie nových výrobných metód, technológií a výrobkov na trh?
Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).
Podporuje vyššiu efektivitu výroby/využívania zdrojov? Ak áno, ako?
Vytvorí zmena nové pracovné miesta pre zamestnancov výskumu a vývoja v SR?	

Navrhovaná zmena nemá vplyv na inovácie.